అన్షుమన్ గైక్వాడ్

అన్షుమన్ దత్తాజీరావు గైక్వాడ్ (జననం 1952 సెప్టెంబరు 23) మాజీ భారత క్రికెటర్, రెండు సార్లు భారత జాతీయ క్రికెట్ కోచ్. అతను 40 టెస్ట్ మ్యాచ్‌లు, 15 వన్డే ఇంటర్నేషనల్ మ్యాచిలూ ఆడాడు. అతని తండ్రి దత్తా గైక్వాడ్ కూడా భారతదేశం తరపున టెస్ట్ క్రికెట్ ఆడాడు. 

గైక్వాడ్ పేస్ బౌలర్లను ఎదుర్కొనేటపుడు అతను ప్రదర్శించే డిఫెన్సివ్ మైండ్‌సెట్‌కు ప్రసిద్ధి చెందాడు. వెస్టిండీస్ పేస్ బౌలర్లు ప్రపంచ క్రికెట్‌లో ఆధిపత్యం చెలాయిస్తున్న రోజుల్లో ఇది చాలా ప్రాధాన్యత సంతరించుకుంది. ఈ లక్షణానికి గాను అతనికి ది గ్రేట్ వాల్ అని పేరు పెట్టారు. అతను 1974 డిసెంబరు 27 న కోల్‌కతాలో వెస్టిండీస్‌పై తన తొలి టెస్టు ఆడాడు. 1984 చివరి రోజున కోల్‌కతాలో ఇంగ్లాండ్‌తో జరిగిన టెస్ట్ మ్యాచ్‌లో అతని చివరి ఆట. కుడిచేతి వాటం బ్యాట్స్‌మన్‌గా, గైక్వాడ్ 40 టెస్టుల్లో 30.07 సగటుతో 2 సెంచరీలు, 10 హాఫ్ సెంచరీలతో 1,985 పరుగులు చేశాడు. అతను 1982-83లో జలంధర్‌లో పాకిస్తాన్‌పై తన అత్యధిక టెస్ట్ స్కోరు 201 పరుగులు చేశాడు. అతను 671 నిమిషాల పాటు ఆడిన ఈ ఇన్నింగ్స్ అతని సహనశీల శైలికి, ఏకాగ్రతకూ ఉదాహరణ. 

అన్షుమన్ గైక్వాడ్ క్రికెట్ నుండి రిటైర్ అయిన తర్వాత GSFC సంస్థలో పనిచేశాడు. 2000లో ముందుగానే రిటైర్మెంట్ తీసుకున్నాడు. అతను ప్రస్తుతం వడోదరలో నివసిస్తున్నాడు.

2018 జూన్‌లో అతను CK నాయుడు లైఫ్‌టైమ్ అచీవ్‌మెంట్ అవార్డును అందుకున్నాడు. ఇది, మాజీ ఆటగాళ్ళకు BCCI అందించే అత్యున్నత గౌరవం.

మూలాలు 

జీవిస్తున్న ప్రజలు
1952 జననాలు
Articles with hAudio microformats
భారతీయ క్రికెట్ క్రీడాకారులు